השחקנית הישראלית הצטלמה בארה"ב לקמפיין של מעצבת ישראלית באווירה הוליוודית. זאת כמובן הזדמנות נהדרת עבורה להראות לנו את הגוף שלה. אימא לכמה את אמרנו?
הבינלאומית שירלי ברנר (36) מזמן השתלבה בתעשייה בהוליווד, שיחקה והפיקה סדרות וסרטים. עכשיו מנצלת ברנר את גופה החטוב כדי להוביל קמפיין חדש מעבר לים.
השחקנית נבחרה להוביל את העונה החדשה של ליין תיקי היוקרה והאקססוריז של ענת מרין בארה"ב. הצילומים התקיימו השבוע בלוס אנג'לס, כשגם הצלם שנבחר עבורם הוא צלם אופנה ישראלי שמתגורר בעיר.
אנחנו בעיקר התרשמנו מהתמונות של ברנר עם בטן חשופה, שמגלה סיקס פאקס. להזכירכם, מדובר באימא ל-2.
בקרוב תחזור ברנר להופיע על מסך הטלוויזיה שלנו, כשתככב עם משפחתה ב"מחוברים". עד אז היא מעבירה את זמנה במגוון עבודות הוליוודיות, ביניהן, צילומים לפיילוט חדש עבור ערוץ קומדי סנטרל בבימויו של סקוט קאלוורט.
כמו כן היא לוהקה לתפקיד קבוע בסדרה אינטרנטית בשם "דברי הימים של המתים", וגם להפקת סרט חדש בשם ״כולם רוצים את הקוש״. לו"ז עמוס.